**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 586/2017**

**ΑΔΑ:** 6ΥΙ8ΩΨΑ-1ΨΘ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 51ο/2017 Της 20Ης ΝΟΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού αποσφράγισης προσφορών (με διαπραγμάτευση) για την προμήθεια: Προμήθεια Οχημάτων (επιβατικά, ελαφρύ ημιφορτηγό, τρακτέρ με καταστροφέα και γερανοφόρο φορτηγό ) ’’**

Στην Άρτα, σήμερα, 20-11-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **43835/16-11-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Χαρακλιάς Κων/νος**  **5. Ζέρβας Κων/νος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος**  **4.Λιλής Γεώργιος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 5 ) έκτακτα θέμα και να αναβληθεί το 8ο τακτικό για την επόμενη συνεδρίαση.

Ο κ. Πρόεδρος εισηγούμενος το 1ο έκτακτο θέμα: **Έγκριση ή μη πρακτικού αποσφράγισης προσφορών (με διαπραγμάτευση) για την προμήθεια: Προμήθεια Οχημάτων (επιβατικά, ελαφρύ ημιφορτηγό, τρακτέρ με καταστροφέα και γερανοφόρο φορτηγό )** έθεσε υπόψη της επιτροπής το από 20-10-2017 πρακτικό της επιτροπής διαγωνισμού το οποίο έχει ως εξής:

Στην Άρτα και στο Δημοτικό Κατάστημα σήμερα 20 Οκτωβρίου 2017 ημέρα Παρασκευή συνήλθε σε συνεδρίαση η Επιτροπή διενέργειας διαγωνισμού και αξιολόγησης αποτελεσμάτων η οποία ορίστηκε με την αρ. 389/2016 απόφαση της Οικονομικής Επιτροπής, αποτελούμενη από τους: κ. Νούτση Μιράντα ως Πρόεδρο και κ. Ρίζου Ευαγγελία και Γιαμούρης Ευάγγελος, ως μέλη, για να προβεί στην αποσφράγιση των προσφορών για τον διαγωνισμό με την διαδικασία της διαπραγμάτευσης με αρ.πρωτ. ανακοίνωσης 37247/29-09-2017, για την «Προμήθεια οχημάτων (ελαφρύ ημιφορτηγό και τρακτέρ με καταστροφέα) με την διαδικασία της διαπραγμάτευσης» , προϋπολογισμού 67.952,00€ με Φ.Π.Α..

Έχοντας υπόψη:

1. Τις διατάξεις του Νόμου 4412/2016
2. Την αρ. 260/2017 απόφαση της Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της Διακήρυξης
3. Την αρ. 426/2017 απόφαση της Οικονομικής Επιτροπής για τροποποίηση των τεχνικών προδιαγραφών για το τμήμα 2: «Προμήθεια τρακτέρ με καταστροφέα»
4. Την υπ’ αριθμ. 29329/31-07-2017 Διακήρυξη του διαγωνισμού
5. Το από 7-9-2017 πρακτικό αποσφράγισης προσφορών της επιτροπής διενέργειας διαγωνισμού που αφορά την προμήθεια « Προμήθεια οχημάτων (επιβατικά, ελαφρύ ημιφορτηγό, τρακτέρ με καταστροφέα) Δήμου Αρταίων
6. Την αρ. 482/2017 απόφαση της Οικονομικής Επιτροπής με την οποία εγκρίθηκε το πρακτικό της επιτροπής διαγωνισμού.
7. Την υπ’ αριθμ. 37247/29-09-2017 Ανακοίνωση της «Προμήθειας οχημάτων (ελαφρύ ημιφορτηγό και τρακτέρ με καταστροφέα) με την διαδικασία της διαπραγμάτευσης»
8. Την αρ. 507/2017 απόφαση της Οικονομικής Επιτροπής ακυρώνοντας μερικώς της αρ. 426/2017 απόφαση της Ο.Ε.
9. Το γεγονός ότι δεν υποβλήθηκε καμία προσφορά.

**Η επιτροπή γνωμοδοτεί σύμφωνα με το άρθρο 106 παρ. 5 και άρθρο 32 του**

**Ν. 4412/2016 :**

**Για την επανάληψη της διαδικασίας με διαπραγμάτευση της: «Προμήθειας οχημάτων (τρακτέρ με καταστροφέα)»**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010, N.4412/2016 και το από 20-10-2017 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 20-10-2017 πρακτικό της επιτροπής διαγωνισμού που αφορά επανάληψη της διαδικασίας διαπραγμάτευσης για την **προμήθεια: «Προμήθεια Οχημάτων ( τρακτέρ με καταστροφέα )**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 586/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*