**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 591/2017**

**ΑΔΑ:** ΨΚ9ΑΩΨΑ-ΥΕ0



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 51ο/2017 Της 20Ης ΝΟΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘*Ορισμός δικηγόρου για γνωμοδότηση* περί άσκησης ή μη** **ενδίκων μέσων κατά της αρ. 83/2017 απόφασης Ειρηνοδικείου Άρτας επί αγωγής Δημητρίου και Παναγιώτη Γκούβα κατά Δήμου Αρταίων**  **’’**

Στην Άρτα, σήμερα, 20-11-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **43835/16-11-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Χαρακλιάς Κων/νος**  **5. Ζέρβας Κων/νος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος**  **4.Λιλής Γεώργιος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 5 ) έκτακτα θέμα και να αναβληθεί το 8ο τακτικό για την επόμενη συνεδρίαση.

Ο κ. Πρόεδρος εισηγούμενος το 1ο τακτικό Θέμα*:* ***Ορισμός δικηγόρου για γνωμοδότηση* περί άσκησης ή μη** **ενδίκων μέσων κατά της αρ. 83/2017 απόφασης Ειρηνοδικείου Άρτας επί αγωγής Δημητρίου και Παναγιώτη Γκούβα κατά Δήμου Αρταίων** έδωσε τον λόγο στην ειδική σύμβουλο του Δημάρχου δικηγόρο κ. Σφαλτού η οποία είπε: Προκειμένου να αποφασίσει η Οικονομική Οπιτροπή του Δήμου για την άσκηση ή μη ενδίκων μέσων κατά της αρ. 83/2017 απόφασης Ειρηνοδικείου Άρτας επί αγωγής Δημητρίου και Παναγιώτη Γκούβα κατά Δήμου Αρταίων σχετικά με μισθώματα που καλείται να καταβάλλει ο Δήμος για χρήση που έκανε από 19-3-2012 έως και 28-11-2013 σε ακίνητο των ανωτέρω επί της οδού Κρυστάλλη 48 για την στέγαση των υπηρεσιών του ΚΕΠ θα πρέπει ναορισθεί δικηγόρος για να γνωμοδοτήσει για την εν λόγω υπόθεση.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την εισήγηση της Υπηρεσίας και την πρόταση του Προέδρου της

**ΑΠΟΦΑΣΙΖΕΙ ΟΜΟΦΩΝΑ**

**Α.** Αναθέτει στην Ειδική Σύμβουλο του Δημάρχου κ. Σφαλτού Χαρίκλεια η οποία είναι δικηγόρος και διαθέτει κατάλληλη εξειδίκευση και εμπειρία να γνωμοδοτήσει σχετικά με την άσκηση ή μη ενδίκων μέσων κατά της αρ. 83/2017 απόφασης Ειρηνοδικείου Άρτας επί αγωγής Δημητρίου και Παναγιώτη Γκούβα κατά Δήμου Αρταίων

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 591 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

*Γεώργιος Κ. Ντεκουμές*