**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 597/2017**

**ΑΔΑ:** 7ΘΛΗΩΨΑ-95Χ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 51ο/2017 Της 20Ης ΝΟΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση συμμετοχής Έγκριση συμμετοχής υπαλλήλου του Δήμου σε επιμορφωτικό σεμινάριο ’’**

Στην Άρτα, σήμερα, 20-11-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **43835/16-11-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Χαρακλιάς Κων/νος**  **5. Ζέρβας Κων/νος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος**  **4.Λιλής Γεώργιος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 5 ) έκτακτα θέμα και να αναβληθεί το 8ο τακτικό για την επόμενη συνεδρίαση.

Ο κ. Πρόεδρος εισηγούμενος το 7ο τακτικό θέμα: **Έγκριση συμμετοχής Έγκριση συμμετοχής υπαλλήλου του Δήμου σε επιμορφωτικό σεμινάριο** είπε: Με σκοπό την ενημέρωση και πλήρη κατάρτιση των εμπλεκομένων υπαλλήλων διοργανώνεται επιμορφωτικό σεμινάριο από την εταιρεία Forum Training & Consulting Ltd στη Θεσσαλονίκη 24 Νοεμβρίου 2017 με θέμα «Ασφαλιστικές εισφορές Δημάρχων-Αιρετών »

Σκοπός του σεμιναρίου είναι να καλύψει ανάγκες υπαλλήλων των Δήμων που ασχολούνται με τη μισθοδοσία . Η ευρεία θεματολογία του σεμιναρίου σχετικά με τα ασφαλιστέα πρόσωπα ,το χρόνο πραγματικής ασφάλισης τις εισφορές για κύρια και επικουρική σύνταξη σύμφωνα με τις πρόσφατες εγκυκλίους –αποφάσεων του Νέου Νομοθετικού Πλαισίου (Ν.4488/2017 και Ν.4387/2016 ) όπως ισχύουν έως και σήμερα για τις εργοδοτικές και ασφαλιστικές εισφορές θα ωφελήσει την υπηρεσία μας προς την κατεύθυνση ορθής εφαρμογής του νέου νομικού πλαισίου.

Το κόστος του σεμιναρίου σύμφωνα με το επισυναπτόμενο έγγραφο που υποβλήθηκε από την παραπάνω εταιρεία ανέρχεται σε 245,00 € το άτομο (απαλλάσσεται από ΦΠΑ) .

Προτείνεται οι παρακάτω υπάλληλοι για την παρακολούθηση του σεμιναρίου:

1. Μέγα Κωνσταντίνα του Νικολάου, κλάδου ΤΕ Διοικητικού –Λογιστικού.

Ύστερα από τα παραπάνω παρακαλούμε για τη λήψη απόφασης για:

1. Την έγκριση συμμετοχής του Δήμου στο σεμινάριο της εταιρείας Forum Training & Consulting Ltd στη Θεσσαλονίκη 24 Νοεμβρίου 2017 με θέμα «Ασφαλιστικές εισφορές Δημάρχων-Αιρετών», με έναν υπάλληλο.

2. Τον ορισμό του παραπάνω υπαλλήλου για την παρακολούθηση του σεμιναρίου στις 24 Νοεμβρίου 2017.

3.Την έγκριση της δαπάνης συμμετοχής στο σεμινάριο και της δαπάνης μετακίνησης και εκτός έδρας αποζημίωσης όπως ορίζουν οι σχετικές διατάξεις.

4. Τη διάθεση της απαιτούμενης πίστωσης σε βάρος των α) ΚΑ 00-6073 « Δαπάνες επιμόρφωσης προσωπικού και συμμετοχής σε συνέδρια & σεμινάρια» , ήτοι 245,00 € και β) ΚΑΕ 10.6422. «Οδοιπορικά έξοδα & αποζημίωση μετακινούμενων υπαλλήλων».

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά .

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την εισήγηση του Προέδρου

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει την συμμετοχή του Δήμου στο σεμινάριο της εταιρείας Forum Training & Consulting Ltd στη Θεσσαλονίκη 24 Νοεμβρίου 2017 με θέμα «Ασφαλιστικές εισφορές Δημάρχων-Αιρετών», με έναν υπάλληλο.

**Β.** Εγκρίνει τη δαπάνη μετακίνησης και εκτός έδρας αποζημίωσης όπως ορίζουν οι σχετικές διατάξεις για τη συμμετοχή της υπαλλήλου του Δήμου Μέγα Κωνσταντίνα του Νικολάου, κλάδου ΤΕ Διοικητικού -Λογιστικού στο σεμινάριο, στις 24 Νοεμβρίου 2017.

Γ. Εγκρίνει την πραγματοποίηση της δαπάνης με τίτλο: Δαπάνες επιμόρφωσης προσωπικού και συμμετοχής σε συνέδρια & σεμινάρια, ΚΑ 00-6073 προϋπολογισμού 245,00€ για την συμμετοχή της υπαλλήλου του Δήμου, στις 24 Νοεμβρίου 2017 στη Θεσσαλονίκη στο σεμινάριο με θέμα: «Ασφαλιστικές εισφορές Δημάρχων-Αιρετών » που διοργανώνεται από την εταιρεία Forum Training & Consulting Ltd

**Δ.** Εγκρίνει τη διάθεση της απαιτούμενης πίστωσης σε βάρος των α) ΚΑ 00-6073 « Δαπάνες επιμόρφωσης προσωπικού και συμμετοχής σε συνέδρια & σεμινάρια» , ήτοι 245,00 € και β) ΚΑΕ 10.6422. «Οδοιπορικά έξοδα & αποζημίωση μετακινούμενων υπαλλήλων».

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 597 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γ. Ντεκουμές*